  Руслан Нуриахметов Анжелика Тихонова корреспондент Удмуртиын егитъёсын ужан политикая но туризмъя выль кылдытэм агентствоосын ужаны мылкыд карисьёслэсь куриськонъёссэс кутон йылпумъяськиз. Со сярысь элькунысь тӧролэн но кивалтэтлэн пресс-службазы ивортӥз. Егитъёсын ужан политикая агентствоын ужаны сизьым мурт мылкыд кариз. Со пӧлысь куиньзэ куриськонъёсты экспертъёслэн кенешазы ыстӥзы ни, ньыльзэ, вань кулэ луись ужкагазъёс но материалъёс тырмымтэен, палэнтӥзы. Туризмъя агентствое 13 куриськонъёс вуизы. Ньыльзэ экспертъёслэн кенешазы сётӥзы, эшшо витьсэ матысь дыре келялозы. Нош ньылез кандидатъёс вань кулэ луись ужкагазъёссэс но материалъёссэс ӧз вуттэ, соин соослэсь куриськонъёссэс ӧз кутэ. Экспертъёслэн кенешсы куриськонъёсты арня ӵоже учкоз. Вань кандидатъёсты конкурслэн очной люкетаз ӧтёзы. Отын соос удысъёсты азинтон пумысен малпанъёссэс шараялозы. Вормисьёсты тулыспал кутсконын вералозы. Тодэ вайытом, выль агентствоос кылдытыны пумкылъян 2021-тӥ арын шуркынмонэ Удмуртиысь Кун Кенешлэн сессияз кутӥзы.  Тегъёс: Ижкар Политика Удмуртия Туризм егитъёс  